laion/Wikipedia-Exotic huggingface dataset:
רילסקי ספורטיסט

רילסקי ספורטיסט (בבולגרית: Рилски спортист) היא קבוצת כדורסל בולגרית מהעיר סמוקוב. המתמודדת בליגת העל הבולגרית. מועדון הכדורסל של רילסקי הוקם בשנת 1927, ובעונת 2003/04 החל את הקדנציה הנוכחית בליגה הבכירה בבולגריה. החל מעונת 2008/09, הקבוצה החלה להשתתף בליגה הבלקנית. ובעונתה הראשונה זכתה באליפות הליגה, לאחר ניצחון בגמר מול רבוטניצ'קי סקופיה המקדונית 77-84. בסיום עונת 2010/11 שוב הגיעה לגמר, אך נכנעה לקבוצת פני אינדוסטריס המקדונית 88-75. בעונת 2013/14 השתתפה הקבוצה ביורוצ'לנג' ולאחר עונה אחת חזרה לליגה הבלקנית. בעונת 2015/16 זכתה לראשונה בגביע הבולגרי בניצחון על אקדמיק סופיה. הליגה הבולגרית: זכייה (1): 2024 חצי גמר 2009, 2010, 2011, 2013 הגביע הבולגרי: זכייה (1): 2016, 2018, 2021 גמר: 2010 חצי גמר: 2009, 2011, 2013 הליגה הבלקנית: אליפות (1): 2009 מקום שני: 2011, 2015 חצי גמר: 2013 מדיה וקבצים בנושא רילסקי ספורטיסט בוויקישיתוף אתר האינטרנט הרשמי של רילסקי ספורטיסט ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
מועדון צרכנים

מועדון צרכנים הוא התאגדות של לקוחות שמטרתה קבלת הנחות והטבות בפעילות צרכנית, בזכות גודלה של ההתאגדות, המקנה לה כוח קנייה גדול. ההתאגדות במועדון צרכנים נעשית על פי מאפיין משותף, כגון מקצוע או מקום עבודה. מבחינת המשווק, מועדון הצרכנים מצדיק מתן הנחות לא רק בזכות גודלו, אלא גם בזכות המאפיין המשותף של חבריו, המאפשר פנייה שיווקית ממוקדת למאפיין זה. להבדיל ממועדון לקוחות, שהיוזמה להקמתו היא של המשווק, היוזמה להקמת מועדון צרכנים היא של הצרכנים, ללא מחויבות לספק מסוים. בדומה למועדון לקוחות, גם חברות במועדון צרכנים מלווה פעמים רבות בכרטיס מזהה. לעיתים מונפק כרטיס אשראי ייחודי לחברי מועדון הצרכנים, המהווה כרטיס אשראי וכרטיס מועדון גם יחד. יש מועדוני צרכנים שעובדים עם מנפיק כרטיסי אשראי אחד, ויש כאלו שמאפשרים לבחור בין כמה. נכון לשנת 2023 פעילים בישראל למעלה מ-30 מועדוני צרכנות. חבר משרתי קבע והגמלאים נתן שבע, תגיד לי באיזה מועדון אתה חבר - ואומר לך כמה תוכל לחסוך בכל חודש, באתר TheMarker‏, 12 במרץ 2014 מועדון טוב, לעובדי המדינה מועדון יחד לרופאים מועדון צרכנות הוט מועדון צרכנות עדיף לבעלי מוגבלויות מועדון צרכנות – רשימת מועדוני הצרכנות בישראל – מעודכן 2023 - שירות לקוחות, ‏2023-07-17
ז'לזניק בלגרד

ז'לזניק בלגרד (בסרבית: KK ФMП Жeлeзник) היא קבוצת כדורסל סרבית משכונת "ז'לזניק" בעיר בלגרד, שהשתתפה בעבר בליגת העל הסרבית. המועדון הוקם בשנת 1975 והשתתפה בליגה היוגוסלבית. ובליגה הסרבית לאחר התפרקותה של יוגוסלביה. הקבוצה השתתפה החל משנת 1997 במפעלים אירופאים שונים כגון: גביע קוראץ', גביע יול"ב, גביע ספורטה, יורוצ'לנג' והיורוקאפ. למעט המפעל הבכיר של היורוליג. במסגרת הליגה האדריאטית (בה זכתה בשתי אליפויות), השתתפה הקבוצה מאז עונת 2003/04. בין השנים 2003–2005 שונה שמה של הקבוצה ל"רפלקס בלגרד" בעקבות חתימת הסכם חסות עם ספונסר. וכיום הספונסר הראשי הוא חברת "FMP". הכינוי של הקבוצה הוא "הפנתרים". בעונת 2008/09 שיחק בקבוצה הכדורסלן הישראלי גיא פניני למשך חצי עונה. בסיום עונת 2010/11 הכריזה הקבוצה על פירוק והתמזגה עם מועדון הכוכב האדום בלגרד. הגביע הסרבי: זכייה (4): 1997, 2003, 2005, 2007 הליגה האדריאטית: אליפות (2): 2004, 2006 סרביה סשה בראטיץ' סרביה מילאן מצ'באן סרביה מילוש תאודוסיץ' בוסניה והרצגובינה ולדימיר ראדמנוביץ' מונטנגרו סלאבקו וארנש ישראל גיא פניני מדיה וקבצים בנושא ז'לזניק בלגרד בוויקישיתוף אתר האינטרנט הרשמי של ז'לזניק בלגרד
מינהל סחר חוץ

מינהל סחר חוץ הוא יחידה במשרד הכלכלה והתעשייה שמטרתה לגבש ולהוביל את מדיניות סחר החוץ של מדינת ישראל. המינהל מפעיל מערך של נספחים כלכליים שתפקידם לסייע לתעשייה הישראלית בחו"ל ולהגדיל את היצוא הישראלי. בנוסף, המינהל יוזם ומעדכן באופן הסכמי סחר ומייצג את מדינת ישראל בארגונים הכלכליים הבין-לאומיים, כמו ארגון הסחר העולמי והארגון לשיתוף פעולה ולפיתוח כלכלי. על פי נתוני המינהל, בעשור שבין 2011 ל-2021 גדל היצוא הישראלי מסכום של כ-80 מיליארד דולר בשנת 2011 ל-166 מיליארד ש"ח בסוף שנת 2021. מינהל סחר חוץ מפעיל מערך של 55 נציגויות של משרד הכלכלה והתעשייה, מתוכן 44 נספחויות כלכליות בשגרירויות ישראל. הנספחויות הכלכליות פועלות במגוון דרכים לקידום היצוא, ביניהן: ייזום פעילויות כלכליות, ארגון משלחות עסקיות לחו"ל, תיאום פגישות עסקיות בתערוכות לאומיות ובין-לאומיות, ארגון משלחות כלכליות ומסחריות לישראל, עריכת סמינרים מקצועיים, פתיחת דלתות בחברות וגופי ממשל בשוקי היעד, וכן סיוע בנושאי רגולציה המקשים על תהליך היצוא. מינהל סחר חוץ אחראי על ניהול המשא ומתן על הסכמי סחר חופשי – הסכמים בין מדינות וגושי סחר שמטרתם לפשט את הסחר בין המדינות על ידי הורדת מכסים הדדית, קביעת כללי מקור, הסרת חסמים רגולטורים ועוד. אגף כלי סיוע לתעשייה מפעיל תוכניות לחיזוק התעשייה הישראלית, הגדלת היצוא הישראלי וסיוע במימון מאמצי השיווק של חברות ישראליות לשוקי יעד בזירה הגלובלית. לשם כך, הפעיל האגף משנת 2014 את תוכנית "כסף חכם" המסייעת בייזום והעמקת הפעילות של התעשייה הישראלית בשווקים הבין-לאומיים, על ידי השתתפות במימון הוצאות שיווקיות לחו"ל וליווי מקצועי על ידי יועצים המתמחים בשיווק בין-לאומי. בפברואר 2024 בוטלה התכנית. לצד האגפים השונים, פועלות בכפיפות ישירה למנהל מינהל סחר חוץ המחלקה הכלכלית המבצעת מחקרים כלכליים שונים וכן מחלקת תקשורת שיווקית ודיגיטל (האמונה על הפרסום, הניו מדיה, הדוברות וההסברה) אתר האינטרנט הרשמי של מינהל סחר חוץ באתר משרד הכלכלה והתעשייה בלוג מינהל סחר חוץ מערך כלי סיוע לתעשייה אגף הפיקוח על הייצוא הדו-שימושי והאב"כ Global Blogs Network שווקים מתעוררים ומוסדות פיננסיים פנייה לנספחים- Heads of Economic & Trade Mission נתי טוקר, 6,000 דולר בחודש, מגורים ומימון בחו"ל על חשבון המדינה: "בכיר במיקרוסופט לא יענה לכל סטארט-אפ שפונה אליו - אליי הוא כן יחזור", באתר TheMarker‏, 9 בפברואר 2024 עידן בנימין, מגזירות התקציב: הממשלה תבטל תוכנית לתמיכה ביצואנים קטנים ובינוניים, באתר TheMarker‏, 11 בפברואר 2024
ז'ראר למאן

ז'ראר מתייה למאן (בצרפתית: Gerard Mathieu Leman; ‏ 8 בינואר 1851 – 17 באוקטובר 1920) היה גנרל בלגי. הוא היה אחראי לחינוכו הצבאי של אלברט הראשון, מלך הבלגים. במהלך מלחמת העולם הראשונה פיקד על הכוחות הבלגים בעת קרב לייז'. ב-15 באוגוסט 1914 נפל בשבי של הקיסרות הגרמנית. בתום המלחמה ב-1918 שוחרר למאן וחזר לבלגיה, שם התקבל כגיבור מלחמה. הוא נפטר ב-1920. למאן היה בנו של קצין ארטילריה שהיה גם מרצה באקדמיה הצבאית École Militaire. למאן הגיע לאקדמיה הצבאית בבריסל וב-1869 סיים את לימודיו עם מוניטין של גאון צבאי. במהלך מלחמת צרפת–פרוסיה (1870-1871) שימש כאחד המשקיפים בכוח הבלגי. ב-1882 התחיל להרצות באקדמיה הצבאית École Militaire ולאחר מספר שנים הפך אף למנהל האקדמיה. במהלך תקופתו כמנהל הוא היה האחראי לחינוכו הצבאי של מי שהפך מאוחר יותר למלך בלגיה אלברט הראשון. ערך מורחב – קרב לייז' בינואר 1914 קיבל למאן את האחריות על ביצוריה של העיר לייז' שהייתה מעבר חשוב לכוחות הגרמנים בין הולנד שבצפון ליערות הארדנים שבדרום. למאן היה נחוש לעכב את התקדמותם של הגרמנים ככל שהיה אפשר במידה ותפרוץ מלחמה. למעלה מ-18,000 פועלים הועסקו בבניית וחיזוק הביצורים שנועדו לחזק את קו ההגנה הבלגי ובכך לשמור על הנייטרליות של בלגיה (ראו הסכם לונדון (1839)). ב-4 באוגוסט 1914 הגיעו הכוחות הגרמנים בפיקודו של אוטו פון אמיך אל העיר לייז' והחלו לצור עליה. בשלושת הימים הראשונים לקרב סבלו הגרמנים מאבדות מרובות לעומת האבדות הבלגיות. נראה היה שהבלגים בפיקודו של למאן יצליחו להחזיק מעמד, להפתעת מדינות ההסכמה. הדברים השתנו במהרה לאחר שהביאו הגרמנים את התותחים הכבדים כמו ברטה השמנה שהצליחו להכניע את המבצרים ביחד עם הפצצות אוויריות של צפלינים. מבצר אחר מבצר נפלו לידי הגרמנים, כאשר המבצר בו שהה למאן נהרס ב-15 באוגוסט ותוך כדי הפיצוץ איבד למאן את הכרתו. הוא נלקח כשבוי מלחמה אל גרמניה. העיר לייז' נפלה יום לאחר מכן ב-16 באוגוסט. למרות שהיה שבוי מלחמה, כאות כבוד נתנו לו הגרמנים לשמור את חרבו. ב-1918 לאחר תום המלחמה שוחרר למאן וחזר לבלגיה, שם התקבל כגיבור. למאן מת שנתיים לאחר מכן ב-1920. Gérard Leman באתר First World War.com (באנגלית) מדיה וקבצים בנושא ז'ראר למאן בוויקישיתוף
מבנה (מתמטיקה)

במתמטיקה, מבנה הוא מונח לא פורמלי המציין יחסים לא טריוויאליים (שאינם מתקיימים תמיד) בין איבריה של קבוצה. המבנה של קבוצה נותן לה משמעות וחשיבות, ובמידה מסוימת ניתן להגדיר את המתמטיקה כולה כתורה של חקר מבנים. בלוגיקה מתמטית מפרמלים את המונח מבנה כדי שניתן יהיה לעסוק בו באופן ריגורוזי. ניתן לאפיין את תחומי המתמטיקה השונים על פי סוג המבנים הנחקרים בהם. האלגברה עוסקת בחקר מבנים אלגבריים, מבנים בהם מוגדרת פעולה בין איברים; אנליזה מתמטית עוסקת בעיקר בחקר מרחבים מטריים, מבנים בהם מוגדר מרחק בין איברים; טופולוגיה עוסקת בחקר מרחבים טופולוגיים הכלליים יותר, בהם יש מובן לקרבה בין איברים; ואילו תורת המספרים מוקדשת ברובה לחקירתו של מבנה אחד ויחיד – חוג המספרים השלמים. תורת הקטגוריות ותורת הקבוצות עוסקות בחקר מבנים כלליים באשר הם. דוגמה מוכרת למבנה היא קבוצת המספרים הטבעיים, לה מבנה עשיר המתבטא בפעולת החיבור והכפל והסדר הטוב המוגדרים על איבריה. אפשרי שעל קבוצה מסוימת יוגדר יותר ממבנה אחד בעל עניין ובתחומים שונים יבחרו להתרכז במבנים שונים של אותה קבוצה. למשל על קבוצת המספרים הממשיים ניתן לחשוב בין השאר כעל שדה (באלגברה מופשטת), כעל ישר (בגאומטריה), כעל מרחב מטרי שלם (בטופולוגיה) או כעל יריעה חלקה (בגאומטריה דיפרנציאלית). לעיתים מבנה מעניין של קבוצות מסוימות מהווה תמריץ למציאת קבוצות נוספות בעלות מבנה דומה. כך למשל המבנה "מרחב וקטורי", הנחקר במסגרת האלגברה הליניארית, מוגדר על ידי חיקוי תכונותיו המוצלחות של המרחב האוקלידי, שבעצמו מוגדר על ידי חיקוי תכונותיהם של המישור הדו-ממדי ושל המרחב תלת-ממדי. מבנה המזכיר במידה מסוימת (לעיתים באופן קלוש מאוד) את החלל התלת-ממדי נקרא מרחב. זהו הבדל סמנטי בלבד ואין לו משמעות מתמטית פורמלית. ערכים מורחבים – הומומורפיזם, תורת הקטגוריות בהינתן שתי קבוצות בעלות מבנה מאותו סוג (לדוגמה שתי חבורות) ניתן (בדרך כלל) להגדיר את מושג ההומומורפיזם ביניהם. הומומורפיזם היא העתקה בין הקבוצות, המכבדת את המבנים במובן מסוים. מכאן שאוסף כל הקבוצות המצוידות במבנה מסוג מסוים מהווה קטגוריה. בפרט התאמה בין שתי קבוצות המראה שיש להן אותו מבנה נקראת איזומורפיזם. כאשר מבנה אחד מוכל בתוך מבנה אחר מאותו הסוג הוא נקרא תת-מבנה (למשל תת-חבורה). מבנה (לוגיקה מתמטית) מבנה אלגברי תורת הקטגוריות מדיה וקבצים בנושא מבנה בוויקישיתוף
הנרי פרדריק, נסיך ויילס

הנרי פרדריק, נסיך ויילס (19 בפברואר 1594 - 6 בנובמבר 1612) היה בנו הבכור של ג'יימס הראשון, מלך אנגליה, סקוטלנד ואירלנד. מכיוון שנפטר לפני אביו, לא זכה לעלות לשלטון. הנרי פרדריק נולד ב-1594 כבנו הבכור של ג'יימס השישי מלך סקוטלנד ואשתו אן, נסיכת דנמרק. עם לידתו הוא הפך ליורש העצר ונשא בתואר של דוכס רות'סיי שניתן באופן אוטומטי ליורש העצר. ב-1603 כאשר נפטרה אליזבת הראשונה, מלכת אנגליה, ירש אביו ג'יימס את הכתר האנגלי והאירי כמלך ג'יימס הראשון. הנרי פרדריק הפך ליורש העצר האנגלי וככזה הפך לנסיך ויילס ודוכס קורנוול. כאשר אביו של הנרי פרדריק, המלך ג'יימס השישי, מלך סקוטלנד, משפחתו וחצר המלוכה, עברו מאדינבורו ללונדון, התקבלו המלך החדש ומשפחתו בהתלהבות על ידי הציבור האנגלי. המלכה אליזבת הייתה חשוכת ילדים ומעולם לא טרחה למנות יורש לכתר האנגלי והיה חשש בקרב הציבור שפטירתה תביא לפריצת מאבק על כס המלכות שיתדרדר למלחמת אזרחים; אולם העברת השלטון הסתיימה בשלום ואנגליה קיבלה בברכה מלך צעיר שכבר הספיק להינשא ולהוליד בנים. במהרה הפך הנרי פרדריק לחביב העם. בנוסף למראהו הנאה והאתלטי, הוא הפך מוקד לתקוות פוליטיות; התקווה שעלייתו לכס המלוכה תביא עידן חדש של שגשוג לאנגליה וחידוש עוצמתה הצבאית, וכן שהוא יהיה מלך פרוטסטנטי לוחם, שיסיים את מדיניות השלום והסובלנות הדתית של אביו ויצא למסע צלב כנגד הנצרות הקתולית. הנרי קיבל בחיוב את הציפיות שתלו בו וניסה לעמוד בהם. הוא התעניין בנושאים צבאיים, תמך בקולוניזציה של אמריקה, וכאשר הציע אביו להשיאו לאחת מבנות משפחת המלוכה הצרפתית, הוא דחה את הרעיון בנימוק שלא ראוי שיורש עצר פרוטסטנטי יישא אשה קתולית. ב-1612 הנרי שחה בנהר התמזה המזוהם, לאחר מכן נפל למשכב ונפטר, ככל הנראה כתוצאה ממחלת הטיפואיד. הוא נקבר במנזר וסטמינסטר. מדיה וקבצים בנושא הנרי פרדריק, נסיך ויילס בוויקישיתוף
טירת טוסתרופ

טירת טוסתרופ (בשוודית: Tosterups slott) היא טירה בסקונה בדרום שוודיה, הממוקמת כ-12 קילומטרים מן היער איסטאד. האתר נמצא בתחום השיפוט העירוני של עיריית טומלייה שבחבל אוסטרלן. במקור נבנתה הטירה קילומטרים ספורים צפון-מערב ממיקומה הנוכחי. במקום ישנו שטח שנמצאו בו שרידי מבצר משנת 1300. המבצר נהרס בתקופתה של המלכה מרגריטה הראשונה מלכת דנמרק שאסרה על האצילים להחזיק בתים קבועים. אקסל אסקילדסן מיול שחי בסביבות השנה 1330. חתנו - טורקילד נילסן ברהה. אנדרס ג'ייקובסון גרים. בנו ג'נס אנדרסן גרים. פדר טורקלידסן ברהה. בנו אקסל פדרסן ברהה. בנו פדר אקסלסן ברהה. 1441–1487 בנו אקסל פדרסן ברהה וכלתו מרין טיגסדאטר לונג. 1487–1523 בנם ט'יגה אקסלסן ברהה, כלתם הראשונה מגדלנה קרוגנוס וכלתם השנייה סופי ראד. 1523–1565 בנו יורגן ברהה ואשתו אינגר אוקס. 1565–1571 אחיו אוטה ברהה ואשתו באטה בילה. 1601–1571 בנם יורגן אוטסון ברהה ואשתו אינגבורד פרסברג. 1611–1601 בנם טוני יורגנסן ברהה 1615–1611 דודו קנוד אוטסן ברהה ואשתו מרגרט אריקסדאטר לנגה 1616–1611 אחיו אקסל אוטסן ברהה, אשתו הראשונה מטה גוי ואשתו השנייה קירסטן הארדנברג. 1640–1616 בנו ט'יגה אקסלסן ברהה ואשתו בירגיטה ברוק. 1640–1656 נקנתה על ידי אוטה טאגסן ת'וט, אשתו הראשונה ג'יטה גילדנסטירן ואשתו השנייה דורותי רוסנקרנצ'. 1656–1688 ביתו ג'יטה ת'וט (שנפטרה ב-1678) ובעלה יורגן קרבה. 1688 - גיסה ג'וסט הוג. מדיה וקבצים בנושא טירת טוסתרופ בוויקישיתוף אתר האינטרנט הרשמי של טירת טוסתרופ טירת טוסתרופ (בשוודית)
Automatic for the People

Automatic for the People הוא אלבומם השמיני של להקת הרוק אלטרנטיבי אר.אי.אם. שיצא ב-1992. לאחר הפריצה המסחרית שסיפק אלבומם הקודם, Out of Time, פנו חברי הלהקה לכתיבת שירים אפלים יותר והפקה מורכבת יותר. האלבום הגיע למקום השני במצעדי מכירת האלבומים בארצות הברית, למקום הראשון בבריטניה והיה מועמד לפרס גראמי בקטגוריית "אלבום השנה". כמו כן, שישה שירים מהאלבום יצאו כסינגלים כשהמצליח מכולם היה "Everybody Hurts". העבודה על האלבום החלה בשבוע הראשון של יוני, כאשר הגיטריסט פיטר באק, הבסיסט מייק מילס והמתופף ביל ברי נפגשו מספר פעמים בשבוע באולפן חזרות. הם התנסו בהחלפת כלי הנגינה המקוריים שלהם. כפי שהעיד באק, כתיבת לחנים ללא תופים הייתה חוויה פורייה עבור הלהקה. כל השירים נכתבו והולחנו על ידי ביל ברי, פיטר באק, מייק מילס ומייקל סטייפ.  בגרסת התקליט והקלטת של האלבום, הצד הראשון הכולל את שירים 1–6 נקרא "Drive" והצד השני נקרא "Ride". ביל ברי – מערכת תופים, כלי הקשה, גיטרת בס, פסנתר, קולות רקע פיטר באק – גיטרה, מנדולינה, גיטרת בס מייק מילס – גיטרת בס, אורגן, פסנתר, צ'מבלו, קולות רקע מייקל סטייפ – שירה סקוט ליט - מפוחית, קלבינט ג'ון פול ג'ונס - עיבוד תזמורת Black, Johnny. Reveal: The Story of R.E.M. Backbeat, 2004. ISBN 0-87930-776-5 Buckley, David. R.E.M.: Fiction: An Alternative Biography. Virgin, 2002. ISBN 1-85227-927-3 Fletcher, Tony. Remarks Remade: The Story of R.E.M. Omnibus, 2002. ISBN 0-7119-9113-8. Platt, John (editor). The R.E.M. Companion: Two Decades of Commentary. Schirmer, 1998. ISBN 0-02-864935-4 אתר האינטרנט הרשמי של Automatic for the People (באנגלית אמריקאית) מידע על האלבום Automatic for the People באתר MusicBrainz מידע על האלבום Automatic for the People באתר AllMusic האלבום Automatic for the People באתר Discogs האלבום Automatic for the People באתר ספוטיפיי סגול 59, עכבר העיר אונליין, על אוטומט: 20 שנה לאלבום המופת של R.E.M, באתר הארץ, 7 באוקטובר 2012 נדב מנוחין‏, "Automatic For the People" בן 20: אלבום המופת של REM, באתר וואלה, 11 באוקטובר 2012 אמיר שוורץ, זה אוטומטי: 25 לאלבום המופת של R.E.M, באתר ynet, 24 באוקטובר 2017 רובינס, איירה. Pulse!, אוקטובר 1992 Fletcher, p. 208 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
סטיבן מלוויל

גנרל סטיבן אלכסנדר מלוויל (אנגלית: Stephen Alexander Melville;‏ 1904–1977), מפקד הצבא הדרום אפריקני בסוף שנות החמישים ובראשית שנות השישים של המאה ה-20. הצטרף לחיל האוויר הדרום אפריקני בשנת 1924, ובמהלך מלחמת העולם השנייה פיקד על גיחות חיל האוויר במזרח אפריקה, צפון אפריקה, מדגסקר ואיטליה. הוא שירת כראש מטה חיל האוויר הדרום אפריקני בין השנים 1954–1956, כמשנה לגנרל בין 1956 - 1958, וכרמטכ"ל הצבא בין 1958 - 1960. ערך זה הוא קצרמר בנושא אנשי צבא ובנושא דרום אפריקה. אתם מוזמנים לתרום לוויקיפדיה ולהרחיב אותו.
מסגרות לטיפול ושיקום לנכים

מסגרות טיפול ושיקום לנכים הן מסגרות פעילות שנועדו לאפשר שיקום לאנשים עם נכות, בניסיון להחזרתם ככל האפשר לרמה מקסימלית של תפקוד, לאפשר להם אוטונומיה מסוימת ולהכינם לקראת השמה במקומות תעסוקה. מטרתה של מסגרת השיקום היא לסייע לאדם באמצעות טיפולים פיזיים, טיפולים נפשיים, טיפולי רווחה, מציאת עבודה, מלגות שונות ללימודים, קצבאות הניתנות לנכים ועוד. ניתן לסווגם לשלושה סוגים של שיטות סיוע: אמצעים פיזיים (תרגילים ותנוחות שונות), מכשירי עזר מכניים, וטיפול פסיכו-חברתי. בישראל זכאי כל אדם עם נכות לזכויות שונות על פי חוק, בתנאי שהוא משלם דמי ביטוח לאומי. מטרת זכויות אלו לשפר את איכות ורמת החיים של הנכה. לאחר שהמוסד לביטוח לאומי מכיר במגבלת האדם, נבדק אם אכן נכותו פוגמת ביכולתו לפרנס את עצמו ולקיים שגרת חיים יומיומית, ובאמצעות מבחנים שונים הנערכים על ידי המוסד נקבעים אחוזי נכות, אשר מקנים זכויות שונות. אדם בדרגת נכות של 20% ומעלה זכאי לסיוע בשיקום ואבחון מקצועי. מטרתו של חוק שוויון זכויות לאנשים עם מוגבלות בישראל היא שילובם של נכים בעבודה והענקת העדפה מתקנת לנכים. חוק נוסף שנחקק למען הנכים הוא החוק למען נגישות הנכה בישראל, על פיו כל מבנה ציבורי חייב לכלול אמצעי גישה לנכים. אדם עם נכות בישראל זכאי לזכויות רבות בהתאם למצבו: תו חנייה לנכה לשם הניידות והנוחות, הקלות בתשלומי ארנונה, פטור ממס הכנסה, הנחה לתשלום בתחבורה ציבורית, זכויות מול כל גוף ממשלתי, הנחות שונות בכל משרד ממשלה, אגרות לימוד, קבלת סיוע בניידות, חברות סיעוד, מרכזי מגורים לשם עזרה במגורים עצמאיים והטבות וזכויות אחרות. קיימות פעילויות פנאי מגוונות לנכים, כגון חוגי ריקוד, ספורט נכים ועוד. ארגונים ועמותות רבים מקיימים פעילויות אתגריות עבור נכים ומאפשרים להם להתבטא דרך אמנות, מוזיקה ועוד. רימרמן, א. 1986. "ליקוי, נכות ומוגבלות: דילמות והבהרות מושגיות". חינוך מיוחד ושיקום, 1, עמ' 25-32. נכות - זכויותיהם של מקבלי קצבת נכות כללית במוסדות שונים, באתר הביטוח הלאומי יחזקאל טלר, 2001, "מי ישקם את השיקום? מדיניות השיקום בארצות הברית ובישראל על רקע התפתחות היסטורית". ביטחון סוציאלי, 61 גמליאל, 1985 פלדמן, 2007
אלבינה, דוניה וקטינקא

אלבינה, דוניה וקטינקא, חברה קבלנית לבניין בירושלים, הייתה שותפות שהתקיימה מ-1928 ועד 1948 בירושלים והקימה כמה ממבני הציבור הידועים בעיר. החברה עסקה גם בבניין מחוץ לתחומי ירושלים. מנהל החברה ובעל השליטה היה איש העסקים הערבי-נוצרי ג'וזף פסקל אלבינה אליו חברו מהנדסי הבניין ברוך קטינקא וטוביה דוניה (גיסו של חיים ויצמן). מן המבנים הנודעים שהקימו ימק"א ירושלים (1926–1933), בניין הדואר המרכזי (1938) ומלון פאלאס (1928-1929) שנבנה בממילא לעצירת התפתחות השכונות היהודיות בעיר, בשירותו של המופתי של ירושלים, חאג' אמין אל-חוסייני ואת ביתו של המופתי בשכונת שייח' ג'ראח. כשפורסם המכרז להקמת מלון פאלאס רצו קטינקא ודוניה להגיש הצעה. עם זאת הם חששו שעובדת היותם יהודים תמנע מהם לזכות בו. לשם כך חברו לקבלן המוסלמי עוואד כדי להחליש מעט את אופייה היהודי של חברת הבנייה שלהם ועוואד נרשם כשותף במקום אלבינה (שהמשיך להיות בעל השליטה בחברה). בעיצומו של המרד הערבי הגדול ניהלו את הקמת שדה התעופה הבינלאומי בלוד, שהוקם בעבודה משותפת של כשש מאות עובדים יהודים, נוצרים ומוסלמים. על אף שדוניה נהרג ב-1938 השאירו השותפים את שמו בשם החברה. משה חננאל, הירושלמים, עמוד 45 ידיעה על הקמת הדואר המרכזי ובה פרופיל החברה, פלסטיין פוסט, 19 ביוני 1938 (באנגלית)
אוקק בלגרד

או.ק.ק בלגרד (בסרבית: Омладински Kошарка Kлуб מועדון כדורסל הנוער) היא קבוצת כדורסל סרבית מהעיר בלגרד המשחקת בליגת העל הסרבית בכדורסל. המועדון הוקם בשנת 1945 ביוזמת איגוד עובדי המתכת של יוגוסלביה, תחת השם "KK Metalac" (מתכת) והשתתפה בליגה היוגוסלבית, ובהמשך בליגה הסרבית לאחר התפרקות יוגוסלביה. בשנת 1950 שונה שם המועדון ל"KK BSK" ובשנת 1958 הוסב שמו ל"OKK Beograd", השם שנשמר עם היום. האולם הביתי של הקבוצה הוא "היכל שומיצה", המכיל 2,000 מקומות, אך במשחקים בין-לאומיים משחקת הקבוצה ב"היכל פיוניר", המכיל 5,878 מקומות ישיבה. ב-2 ביוני 1969 נהרג בתאונת דרכים ליד סרייבו הכדורסלן הסרבי רדיבוי קוראץ' שגדל בקבוצה, ועל שמו נקרא גביע קוראץ'. אוקק השתתפה בעונה הראשונה של המפעל ואף הגיעה לגמר הראשון ב-1972, בו הפסידה ללוקומוטיב זאגרב. הקבוצה השתתפה בעבר בליגה הבלקנית. הליגה היוגוסלבית בכדורסל זכייה (4): 1958, 1960, 1963, 1964 סגנות: 1962 הגביע היוגוסלבי בכדורסל זכייה (3): 1960, 1962, 1993 סגנות: 1959 גביע אירופה לאלופות מקום שלישי: 1959, 1964, 1965 גביע קוראץ' סגנות: 1972 מדיה וקבצים בנושא אוקק בלגרד בוויקישיתוף אתר האינטרנט הרשמי של אוקק בלגרד
סמל כובע

סמל כובע הוא סמל או סיכת מתכת שמחוברת לכובע או כומתה, ומתאר השתייכות ארגונית של הלובש אותו. סמל כובע מקובל בצבא ובכוחות הביטחון, ולעיתים גם במדים של גופים אזרחיים. בצה"ל סמל כובע מייצג את החיל אליו משתייך החייל. סמל כובע נכלל גם במדים של משטרת ישראל, שירות בתי הסוהר, משמר הכנסת ושירותי כבאות והצלה. ארגונים אזרחיים שבהם כוללים המדים גם סמלי כובע הם, לדוגמה, חברות התחבורה הציבורית אגד ודן, חברות שמירה. במאה ה-18 התחילו להשתמש בסרטים או פיסות בד צבעוניות (לרוב בצורת עיגול) על כובעים או על שיער. המטרה הייתה סימול השתייכות פוליטית, מדינית או דרגה צבאית. בצרפתית קיימת מילה מיוחדת cocardes (נוצות תרנגול) שמתייחסת לסוג זה של סמל כובע. תגי כובע בצה"ל מדיה וקבצים בנושא סמל כובע בוויקישיתוף ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
היעלמות אלכסנדרה ברנדט

אלכסנדרה (סשה) ברנדט (נולדה ב-8 בדצמבר 1984) היא אישה ישראלית אשר נעלמו עקבותיה בעת שהייתה ילדה בת 9. זה הוא מן המפורסמים שבמקרי ההיעדרות הבלתי מפוענחים במדינת ישראל. בשנת 1992 ברנדט עלתה לישראל עם הוריה ואחותה הקטנה מאוקראינה, כחלק מהעלייה ההמונית לאחר התפרקות ברית המועצות. המשפחה התגוררה ברמת גן, ובשנת 1993 הוריה פתחו בהליכי גירושין. ב-24 בנובמבר 1994 ברנדט נראתה לאחרונה בשעה 14:00 בצהריים בגן ציבורי שנקרא "גן דוד המלך" ליד בי"ס זומר ברמת גן בו למדה. עדויות שונות טוענות כי ראו אותה עם אדם מבוגר ליד בית הספר ומשם לא נראתה. המשטרה חקרה הן את בני המשפחה והן גורמי פשע שונים בחשד לאחריות להיעלמה, אך לא העלתה שום ממצא בעל משמעות. בין השאר נחקר ב-2003 עבריין המין אורן קורידו, שביוזמתו סיפר כי הוא אנס ורצח אותה, אולם התברר שהוא נתן עדות שקר. גם המשפחה ניסתה להפעיל חוקרים פרטיים שימצאו פרטים שיעידו על גורלה של ברנדט, אך לשווא. המשפחה העלתה תיאוריה כי ברנדט נחטפה למזרח אירופה כחלק ממעגל סחר בנשים אך טענות אלו נדחו על ידי המשטרה. בפברואר 2013, כמעט 20 שנה לאחר שנראתה בפעם האחרונה, פנתה אחותה של אלכסנדרה למשטרה לאחר שאמה, תהילה, טענה כי נתקלה בה במקרה במהלך אירוע משפחתי ברמת גן. האישה בה נתקלה, ממשפחה חרדית מאשדוד, הכחישה נחרצות שהיא בתה הנעדרת, וטענה כי אין לה קשר אליה. לאחר התערבות המשטרה, האישה הסכימה לעבור סדרת בדיקות שיוכיחו את טענתה כי היא לא אלכסנדרה ברנדט, אך לאחר שתהילה ברנדט סירבה לבצע בדיקת סמני DNA שיבדקו את הקשר בניהן, הוחלט שבדיקות ייעשו מול הדגימה של אחותה הקטנה של אלכסנדרה, יוליה (לילך) ברנדט. הבדיקות מצאו באופן חד משמעי כי האישה איננה ברנדט. דף הנעדרת של ברנדט באתר משטרת ישראל שרה ליבוביץ-דר, אחותה של אלכסנדרה ברנדט: אמשיך לחפש אחריה בכל הכוח, באתר nrg‏, 5 במרץ 2011 יהונתן ליס, יובל גורן וג'קי חורי, גיא חבר, עדי יעקבי, אלכסנדרה ברנדט ומג'די חלבי: ההיעדרויות שעדיין נחקרות, באתר הארץ, 19 במאי 2009 אלמוג בוקר, 20 שנה אחרי שהילדה נעלמה, אמה טוענת: "נתקלתי בה בחתונה", באתר nana10‏, 21 בפברואר 2013 אטילה שומפלבי ואלכסנדרה לוקש, 27 שנה אחרי היעלמות ילדה מרמת גן: "כמו בסיפור של מדלן מקאן, זה לא נגמר", באתר ynet, 7 ביוני 2020 אבי כהן, כך סידרו הפדופילים את המשטרה, באתר ynet, 22 במאי 2003 אם ילדה שנעלמה לפני 20 שנה: "ראיתי אותה", באתר ynet, 21 בפברואר 2013 יניב קובוביץ, אלכסנדרה ברנדט לא נמצאה - כך קובעת בדיקת DNA, באתר הארץ, 27 בפברואר 2013